ກໍາລັງທະຫານຊີເຣຍ ສັງຫານ 63 ຄົນ ໃນພາກເໜືອປະເທດ (ເບິ່ງສະໄລດ໌ກັບວີດີໂອ)
ພວກ​ນັກ​ເຄຶ່ອນ​ໄຫວ​ກ່າວ​ວ່າ ຢ່າງ​ໜ້ອຍ​ມີຜູ້​ເສຍ​ຊີວິດ 30 ຄົນ ​ແລະ​ບາດ​ເຈັບ​ອີກຫລາຍ​ກວ່າ 200 ຄົນ
ກໍາລັງຮັກສາຄວາມປອດໄພຊີເຣຍໄດ້ສັງຫານ 63 ຄົນເມື່ອວັນອັງຄານວານນີ້ໃນການບຸກ ກວດລ້າງທີ່ໝູ່ບ້ານທາງພາກເໜືອຂອງປະເທດ ແລະ ລະດົມຍິງປືນໃຫຍ່ໂຈມຕີຢ່າງໜັກ ໃສ່ເມືອງ Homs ໃນຂະນະທີ່ສະພາກາແດງຮຽກຮ້ອງໃຫ້ຢຸດຍິງໃນແຕ່ລະມື້ ເພື່ອອຳ ນວຍໃຫ້ສາມາດຈັດສົ່ງເຄື່ອງຊ່ວຍເຫຼືອສຸກເສີນທີ່ຈຳເປັນຕ່າງໆເຂົ້າໄປໃນເມືອງດັ່ງກ່າວໄດ້ ພວກນັກເຄຶ່ອນໄຫວກ່າວວ່າ ຢ່າງໜ້ອຍມີຜູ້ເສຍຊີວິດ 30 ຄົນ ແລະບາດເຈັບອີກຫລາຍ ກວ່າ 200 ຄົນ ເວລາກໍາລັງທະຫານຂອງລັດຖະບານ ໄດ້ລະດົມຍິງໃສ່ຄຸ້ມ Baba Amr ທີ່ພວກກະບົດຄວບຄຸມ ໃນເມືອງ Homs ບ່ອນທີ່ເດັກນ້ອຍສອງຄົນຖືກຂ້າຕາຍນັ້ນ ພວກນັກເຄຶ່ອນໄຫວກ່າວອີກວ່າ ກໍາລັງຮັກສາຄວາມປອດໄພໄດ້ບຸກໂຈມຕີຫຼັງຈາກພວກ ນັກລົບຝ່າຍຄ້ານໄດ້ຍຶດຄຸ້ມມຸສລິມນິກາຍຊຸນນີຂັດຂວາງບໍ່ໃຫ້ພວກກໍາລັງທະຫານເຂົ້າໄປ ກຸ່ມສິ້ງຊອມສິດທິມະນຸດຊີເຣຍ ທີ່ມີຖານປະຕິບັດການຢູ່ອັງກິດ ກ່າວວ່າ ມີພວກພົນລະເຮືອນ ເພີ່ມອີກຢ່າງໜ້ອຍ 33 ຄົນຖືກ ຂ້າຕາຍ ເວລາກໍາລັງຂອງຝ່າຍ ລັດຖະບານພະຍາຍາມບຸກໂຈມ ຕີພວກຄັດຄ້ານຕໍ່ປະທານາທິບໍ ດີ Bashar al-Assad ທີ່ໄດ້ ບຸກເຂົ້າໄປໃນພວກໝູ່ບ້ານຂອງ ແຂວງ Idlib ທາງພາກເໜືອ ຂອງປະເທດ ກຸ່ມສິ້ງຊອມສິດ ທິມະນຸດຊີເຣຍກ່າວອີກວ່າການ ບຸກໂຈມຕີທີ່ແນໃສ່ບ້ານ Abdita ແລະໄດ້ລາມໄປຂົງເຂດໄກ້ຄຽງ ຈໍານວນຜູ້ບາດເຈັບລົ້ມຕາຍ ຍັງບໍ່ສາມາດຢືນຢັນໄດ້ເທື່ອ ໃນເວລານີ້ ເນຶ່ອງຈາກວ່າສາຍ ໂທລະສັບຖືກຕັດ ແລະລັດຖະບານຊີເຣຍວາງຂໍ້ຈໍາກັດ ຮັດແຄບຕໍ່ການເຂົ້າໄປເອົາຂ່າວ ຂອງສື່ມວນຊົນຕ່າງປະເທດ